**A DELTA TECHNOLOGIES NYILVÁNOSAN MŰKÖDŐ RÉSZVÉNYTÁRSASÁG TÁJÉKOZTATÓJA**

A Delta Technologies Nyilvánosan Működő Részvénytársaság (Cg. 01-10-043483; székhely: 1134 Budapest, Róbert Károly körút 70-74., a továbbiakban: Társaság) a tőkepiacról szóló 2001. évi CXX. törvény 55. §-ában foglaltaknak megfelelően közzéteszi az alábbiakat:

A Társaság igazgatósága írásbeli határozathozatal útján meghozta a következő határozatokat:

**3/2020. (05. 07.) IG számú határozat:**

A Delta Technologies Nyrt., mint az E.M. PRIME HOLDING Kft. (székhely: 1134 Budapest, Róbert Károly krt. 70-74., cégjegyzékszám: 01-09-335119, adószám: 26613231-2-41) alapítója, tudomásul veszi és elfogadja a könyvvizsgálói jelentésben foglaltakat.

**4/2020. (05. 07.) IG számú határozat:**

A Delta Technologies Nyrt., mint az E.M. PRIME HOLDING Kft. (székhely: 1134 Budapest, Róbert Károly krt. 70-74., cégjegyzékszám: 01-09-335119, adószám: 26613231-2-41; a továbbiakban: „E.M. Prime”) alapítója, a könyvvizsgáló jelentését figyelembe véve elfogadja E.M. Prime 2019. évi egyszerűsített beszámolóját az előterjesztés mellékletének megfelelően 3.882 ezer Ft mérlegfőösszeggel, 2.173 ezer Ft saját tőkével és -827 ezer Ft adózott eredménnyel (veszteséggel).

**5/2020. (05. 07.) IG számú határozat:**

A Delta Technologies Nyrt., mint az E.M. PRIME HOLDING Kft. (székhely: 1134 Budapest, Róbert Károly krt. 70-74., cégjegyzékszám: 01-09-335119, adószám: 26613231-2-41; a továbbiakban: „E.M. Prime”) alapítója, a könyvvizsgáló jelentését is figyelembe véve akként dönt, hogy a 2019. évi működés után az E.M. Prime nem fizet osztalékot, hanem az adózott eredményt az eredménytartalékba helyezi.

**6/2020. (05. 07.) IG számú határozat:**

A Delta Technologies Nyrt., mint az E.M. PRIME HOLDING Kft. (székhely: 1134 Budapest, Róbert Károly krt. 70-74., cégjegyzékszám: 01-09-335119, adószám: 26613231-2-41; a továbbiakban: „E.M. Prime”) alapítója, az E.M. Prime könyvvizsgálójának jelentésére is tekintettel,a Ptk. 3:117. §-a alapján igazolja, hogy a Társaság ügyvezetői a 2019. üzleti évben az ügyvezetési tevékenységük során az E.M. Prime érdekeinek figyelembevételével jártak el.

A Delta Technologies Nyrt. az E.M. Prime minden ügyvezetőjének, aki a 2019. üzleti év során bármikor betöltötte ezt a tisztséget, a jelen határozattal a felmentvényt megadja. A felmentvény hatálytalanná válik, ha utólag a bíróság jogerősen megállapítja, hogy a felmentvény megadására alapul szolgáló információk valótlanok vagy hiányosak voltak.

**7/2020. (05. 07.) IG számú határozat:**

A Delta Technologies Nyrt., mint az E.M. PRIME HOLDING Kft. (székhely: 1134 Budapest, Róbert Károly krt. 70-74., cégjegyzékszám: 01-09-335119, adószám: 26613231-2-41, a továbbiakban: „E.M. Prime”) alapítója, az E.M. Prime üzleti évét akként módosítja 2020. július 1‑től az üzleti év a naptári év július 1. napján kezdődik és a következő naptári év június 30-án végződik. Ennek megfelelően a 2020. üzleti év 2020. január 1-től 2020. június 30-ig tart.

**8/2020. (05. 07.) IG számú határozat:**

A Delta Technologies Nyrt., mint az E.M. PRIME HOLDING Kft. (székhely: 1134 Budapest, Róbert Károly krt. 70-74., cégjegyzékszám: 01-09-335119, adószám: 26613231-2-41; a továbbiakban: „E.M. Prime”) alapítója, az E.M. Prime könyvvizsgálójának megválasztja a MOORE STEPHENS K‑E-S AUDIT Könyvvizsgáló, Könyvvezető és Adószakértő Kft.-t [székhely: 1054 Budapest, Báthori utca 20. 3. em. 1/a., cégjegyzékszám: 01-09-681313, adószám: 11883816-2-41; személyében felelős könyvvizsgáló Ernst Gábor kamarai tag könyvvizsgáló (anyja születési neve: Szegő Jolán, lakcím: 8220 Balatonalmádi, Fadrusz utca 14., MKVK tagsági szám: 007364)] a 2020. június 1-től 2022. november 30-ig terjedő időtartamra.

**9/2020. (05. 07.) IG számú határozat:**

A Delta Technologies Nyrt., mint az E.M. PRIME HOLDING Kft. (székhely: 1134 Budapest, Róbert Károly krt. 70-74., cégjegyzékszám: 01-09-335119, adószám: 26613231-2-41; a továbbiakban: „E.M. Prime”) alapítója, az E.M. Prime alapító okiratát az alábbiak szerint módosítja:

1. Az alapító okirat 4. pontja kiegészül a következő 4.2. ponttal és jelenlegi szövege a 4.1. pontra módosul:

„***4.2. A Társaság első üzleti éve a Társaság alapításának napjától ugyanazon év december 31-ig*** ***tartott***.

***A Társaság további üzleti évei 2019. december 31-ig megegyeztek a naptári évvel.***

***Az ezt követő üzleti év 2020. január 1. napjától 2020. június 30. napjáig tart, majd azt követően a Társaság minden üzleti éve a naptári év július 1. napjától a következő naptári év június 30. napjáig tart.”***

1. Az alapító okirat 15. pontjában a MOORE STEPHENS K-E-S AUDIT Könyvvizsgáló, Könyvvezető és Adószakértő Kft. megbízatása időtartamának adatai az alábbiak szerint módosulnak:

„***A megbízatás kezdő időpontja: 2020. június 1.***

***A megbízatás lejárta: 2022. november 30.***”

A Delta Technologies Nyrt. elfogadja az E.M. Prime módosított és egységes szerkezetbe foglalt alapító okiratát, ami a jelen határozat melléklete.

**10/2020. (05. 07.) IG számú határozat:**

A Delta Technologies Nyrt. mint alapító akként határoz, hogy a Delta Systems Kft. (székhely: 1134 Budapest, Róbert Károly krt. 70-74., cégjegyzékszám: 01-09-882938, adószám: 13978774-2-41, a továbbiakban: „Delta Systems”) bízza meg a MOORE STEPHENS K-E-S AUDIT Könyvvizsgáló, Könyvvezető és Adószakértő Kft.-t (székhely: 1054 Budapest, Báthori utca 20. 3. em. 1/a., cégjegyzékszám: 01-09-681313, adószám: 11883816‑2‑41) a Delta Systems 2019. évi beszámolójának IFRS szerinti auditálásával.

A Delta Technologies Nyrt. mint alapító felhatalmazza és utasítja a Delta Systems ügyvezetőjét, hogy a könyvvizsgálóval a megbízási szerződést megkösse.

**11/2020. (05. 07.) IG számú határozat:**

A Delta Technologies Nyrt. – tekintettel arra, hogy a Fővárosi Törvényszék 39.Cspk.5/2017/43. számú végzésével jóváhagyott csődegyezség következtében a Társaságnak nincs további kötelezettsége a kötvénytulajdonosokkal szemben – úgy határoz, hogy a Társaság által a csődeljárás kezdetét megelőzően HU0000354964 ISIN kód alatt kibocsátott EM 2024 elnevezésű dematerializált kötvénysorozatot (névérték: 10,- Ft, darabszám: 329.650.676 db, össznévérték: 3.296.506.760,- Ft, lejárat: 2024. augusztus 14.) teljes egészében törli.

A jelen határozat értelmében a Társaság kéri a KELER-t, hogy a dematerializált értékpapír-sorozat teljes mennyiségét a központi értékpapírszámlákról törölje, valamint a törlés lebonyolítását követően a dematerializált kötvénysorozatról kiállított korábbi okiratot érvénytelenítse.

Budapest, 2020. május 7.

Delta Technologies Nyrt.